Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2110

(4) Az Elsőfokú Bíróság a Bírósággal egyetértésben meghatározza eljárási szabályzatát. E szabályzat elfogadásához a Tanács egyhangú jóváhagyása szükséges.” 13. A 33. cikk helyébe a következő szöveg lép: „33. cikk A Bíróság hatáskörrel rendelkezik az olyan keresetek tekintetében, amelyeket hatáskör hiánya, lényeges eljárási szabályok megsértése, e szerződés vagy az alkalmazására vonatkozó bármely jogi rendelkezés megsértése vagy hatáskörrel való visszaélés miatt valamely tagállam vagy a Tanács nyújt be a Bizottság valamely határozatának vagy ajánlásának semmissé nyilvánítása érdekében. A Bíróság azonban a gazdasági tényekből vagy körülményekből eredő helyzet értékelését, amely a Bizottság határozatának vagy ajánlásának meghozatalához vezetett, csak akkor vizsgálhatja, ha a Bizottsággal szemben hatáskörrel való visszaélésre vagy az e szerződésre, illetve annak alkalmazására vonatkozó jogi rendelkezések bármelyikének nyilvánvaló megsértésére hivatkoztak. A vállalkozások és a 48. cikkben említett társulások azonos feltételek mellett indíthatnak eljárást a rájuk vonatkozó egyedi jellegű határozatok vagy ajánlások, illetve az olyan általános határozatok vagy ajánlások ellen, amelyek megítélésük szerint hatáskörrel való visszaélést jelentenek velük szemben. Az e cikk első két bekezdésében szabályozott eljárásokat, az esettől függően, a határozat, illetve ajánlás közlésétől vagy kihirdetésétől számított egy hónapon belül kell megindítani. A Bíróság azonos feltételek mellett rendelkezik hatáskörrel az Európai Parlament által előjogai megóvása érdekében indított keresetek tekintetében.” 14. A szerződés a következő fejezettel egészül ki: „V. FEJEZET A SZÁMVEVŐSZÉK 2004/60/II. szám 45a. cikk A pénzügyi ellenőrzést a Számvevőszék végzi. 45b. cikk

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes